

**МОДЕЛ УГОВОРА**

закључен дана \_\_\_\_\_\_\_\_\_\_\_2024. године, између уговорних страна:

1. **ЈАВНО ГРАДСКО САОБРАЋАЈНО ПРЕДУЗЕЋE „НОВИ САД“ НОВИ САД**, Футошки пут 46, 21000 Нови Сад, матични број: 08041822, ПИБ: 100277615, рачун број: 160-920005-02 код Банке Интеза, Нови Сад, које заступа директор Иван Радојичић (у даљем тексту: Наручилац/Купац)

и

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, адреса: \_\_\_\_\_\_\_\_\_\_\_\_\_\_\_\_\_\_\_\_\_\_, матични број: \_\_\_\_\_\_\_\_\_\_\_\_\_, ПИБ: \_\_\_\_\_\_\_\_\_\_\_\_\_\_\_, број рачуна: \_\_\_\_\_\_\_\_\_\_\_\_\_\_\_\_\_ код \_\_\_\_\_\_\_\_\_\_\_\_\_\_\_\_\_\_\_\_\_\_\_\_банке, кога заступа \_\_\_\_\_\_\_\_\_\_\_\_\_\_\_\_\_\_\_\_\_\_\_\_

(у даљем тексту: Привредни субјект/Снабдевач)

Уговорне стране сагласно констатују:

* да је Наручилац у складу са одредбама Закона о јавним набавкама ("Службени гласник Републике Србије", бр. 91/2019 и 92/2023) спровео отворени поступак јавне набавке добара – **Електрична енергија**, за потребе Наручиоца, ЈН број **76/24**, за коју је јавни позив објављен на Порталу јавних набавки дана \_\_.\_\_.2024. године,
* да је Привредни субјект/Снабдевач преко Портала јавних набавцки поднео прихватљиву понуду број \_\_\_\_\_\_\_\_\_\_ дана \_\_.\_\_.2024. године (у даљем тексту: Понуда), која у прилогу чини саставни део овог уговора,
* да је Наручилац, у складу са чланом 146. Закона о јавним набавкама, донео Одлуку о додели Уговора Снабдевачу, под бројем \_\_\_\_\_\_\_\_\_\_ дана \_\_.\_\_.2024. године,
* (да Снабдевач наступа са чланом групе/подизвођачем \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, са седиштем у \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, улица \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, бр. \_\_\_\_\_\_\_\_\_\_\_\_\_\_\_, ПИБ \_\_\_\_\_\_\_\_\_\_\_\_\_\_, матични број \_\_\_\_\_\_\_\_\_\_\_\_\_\_, који има учешће \_\_\_\_% од укупне вредности Понуде, односно извршиће \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.) *(попуњава понуђач уколико наступа са чланом групе/подизвођачем)*

1. ПРЕДМЕТ УГОВОРА

Члан 1.

Снабдевач се обавезује да Купцу испоручи електричну енергију, по списку електричних бројила, који је саставни део ове конкурсне документације, а Купац да преузме и плати електричну енергију испоручену у количини и на начин утврђен овим уговором, а у складу са понудом Снабдевача бр. \_\_\_\_\_\_\_\_\_\_ од \_\_\_\_\_\_\_\_\_\_2024. године, у свему у складу са свим важећим законским и подзаконским прописима који регулишу испоруку електричне енергије.

2. КВАЛИТЕТ И КОЛИЧИНА ЕЛЕКТРИЧНЕ ЕНЕРГИЈЕ

Члан 2.

Уговорне стране обавезу испоруке и продаје, односно преузимања и плаћања електричне енергије извршиће према следећем:

* Врста продаје: потпуно снабдевање електричном енергијом са балансном одговорношћу;
* Капацитет испоруке: јединична цена е/кwh;
* Период испоруке: од дана закључења овог уговора једну годину од 00:00 до 24:00 часа;
* Количина енергије: на основу остварене потрошње Купца;
* Место испоруке: сва обрачунска мерна места Купца прикључена на дистрибутивни систем у категорији потрошње на средњем и ниском напону и широкој потрошњи.

Снабдевач се обавезује да врста и ниво квалитета испоручене електричне енегије буде у складу са Правилима о раду преносног система.

Снабдевач се обавезује да испоручи електричну енергију у складу са свим важећим законским и подзаконским прописима који регулишу испоруку електричне енергије.

3. ЦЕНА ЕЛЕКТРИЧНЕ ЕНЕРГИЈЕ

Члан 3.

Купац се обавезује да плати Снабдевачу за један кWh електричне енергије износ од:

НТ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_динара без ПДВ-а,

ВТ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_динара без ПДВ-а,

ЈТ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_динара без ПДВ-а.

У цену из става 1. овог члана уговора нису урачунати трошкови приступа и коришћења система за пренос електричне енергије ни трошкови приступа и коришћења система за дистрибуцију електричне енергије, као ни накнаде за подстицај повлашћених произвођача ел. енергије.

Трошкове из става 2. овог члана уговора, Снабдевач ће, у оквиру рачуна, фактурисати Купцу сваког месеца, на основу обрачунских величина за места примопредаје Купца, уз примену ценовника за приступ систему за пренос електричне енергије и ценовника за приступ систему за дистрибуцију електричне енергије, а у складу са методологијама за одређивање цена објављених у „Службеном гласнику РС“.

Цена је фиксна за уговорени период испоруке и иста се може мењати искључиво уколико Снабдевач докаже да је дошло до промене производне цене за понуђена добра, а на основу којих је базирао своју понуду. У наведеном случају, као доказ за промену производних цена, Снабдевач подноси важећи званичан ценовник произвођача или његовог овлашћеног заступника/увозника из периода када је понуда сачињена, и нов ценовник истог правног лица, важећи у периоду подношења захтева за корекцију цене.

4. МЕСТО ИСПОРУКЕ

Члан 4.

Места испоруке су постојећа обрачунска мерна места Купца прикључена на дистрибутивни систем у категорији потрошње на средњем и ниском напону и широкој потрошњи.

Снабдевач сноси све ризике, као и све припадајуће и зависне трошкове у вези са преносом и испоруком електричне енергије до места испоруке.

Снабдевач је дужан да пре испоруке закључи:

1) уговор којим је уредио своју балансну одговорност, а којим су обухваћена и места примопредаје крајњег купца и

2) уговор о приступу систему са оператором система на који је објекат крајњег купца прикључен.

5. ОБРАЧУН УТРОШЕНЕ ЕЛЕКТРИЧНЕ ЕНЕРГИЈЕ

Члан 5.

Снабдевач ће првог дана у месецу који је радни дан за Купца, на местима примопредаје (мерна места) извршити очитавање количине остварене потрошње електричне енергије за претходни месец.

У случају да уговорне стране нису сагласне око количине продате, односно преузете електричне енергије, као валидан податак користиће се податак оператора преносног система.

Количине наведене у техничкој спецификацији представљају оквирне потребе Наручиоца, те Наручилац задржава право смањења/повећања процењених количина, односно Наручилац задржава право да изврши прерасподелу количине добара према својим потребама.

На основу документа о очитавању утрошка, Снабдевач издаје Купцу рачун за испоручену електричну енергију, који садржи исказану цену електричне енергије, обрачунски период као и исказану цену пружених посебно уговорених услуга, као и накнаде прописане законом, порезе и остале обавезе или информације у складу са одредбама Закона о енергетици.

6. УСЛОВИ И НАЧИН ПЛАЋАЊА ПРЕУЗЕТЕ ЕЛЕКТРИЧНЕ ЕНЕРГИЈЕ

Члан 6.

Купац је дужан да плати рачун по пријему рачуна до 25-ог у текућем месецу за претходни месец.

У случају да Купац не плати рачун у року из става 1. овог члана, дужан је да Снабдевачу, за период доцње, плати и затезну камату прописану законом.

Купац ће извршити плаћање на рачун Снабдевача, по писаним инструкцијама назначеним на самом рачуну, са позивом на број рачуна који се плаћа.

Сматраће се да је Купац измирио обавезу када Снабдевачу уплати на рачун укупан износ цене за преузету електричну енергију.

7. ГАРАНЦИЈА

Члан 7.

Снабдевач је дужан да на дан закључења овог уговора достави Купцу бланко соло меницу као средство обезбеђења за испуњење уговорних обавеза, која мора бити потписана од стране овлашћеног лица Снабдевача и оверена печатом, заједно са меничним овлашћењем понуњеним на износ од 10% укупне вредности Уговора без ПДВ-а и копијом картона депонованих потписа.

Меница мора да важи најмање 30 дана дуже од рока важења овог уговора.

8. НЕИЗВРШЕЊЕ УГОВОРЕНИХ ОБАВЕЗА

Члан 8.

Купац ће наплатити потраживања из менице у случају да Снабдевач не испоручи електричну енергију под условима и на начин утврђен чланом 2. овог уговора.

Уговорне стране су сагласне да ће у случају настанка штете повредом одредби овог уговора, уговорна страна која је проузроковала штету, накнадити другој страни стварну штету, у складу са законом.

9. РЕЗЕРВНО СНАБДЕВАЊЕ

Члан 9.

Снабдевач је дужан да Купцу обезбеди резервно снабдевање у складу са чланом 192. Закона о енергетици.

10. ВИША СИЛА

Члан 10.

Виша сила ослобађа Снабдевача обавезе да испоручи, а Купца да преузме количине електричне енергије, утврђене уговором за време његовог трајања.

Као виша сила, за Снабдевача и за Купца, сматрају се непредвиђени природни догађаји који имају значај елементарних непогода (поплаве, земљотреси, пожари и сл.), као и догађаји и околности који су настали после закључења овог уговора који онемогућавају извршење уговорних обавеза, а које уговорна страна није могла спречити, отклонити или избећи. Под таквим догађајима сматрају се и акти надлежних државних органа и оператора преносног система донети у складу са правилима о раду преносног система, а у циљу обезбеђивања сигурности електроенергетског система.

Уговорна страна која је погођена деловањем више силе обавезна је да обавести другу уговорну страну о почетку и завршетку деловања више силе, као и да предузме потребне активности ради ублажавања последица више силе.

Као виша сила не сматра се наступање околности код Снабдевача да понуђени и прихваћени пословни и технички капацитет из понуде Снабдевача буде редукован, изван одредби претходних ставова овог члана уговоразакључивањем анекса који мора бити потписан од стране овлашћених лица уговорних страна.

11. РАСКИД УГОВОРА

Члан 11.

Уговор се може раскинути споразумно, писаном саглашношћу уговорних страна и у случајевима предвиђеним Законом о облигационим односима Републике Србије.

12. РЕШАВАЊЕ СПОРОВА

Члан 12.

Уговорне стране су сагласне да ће сваки спор који настане у вези са овим уговором, настојати да реше мирним путем у духу добре пословне сарадње.

У случају да се настали спор не може решити мирним путем, спорове из овог уговора решаваће надлежни суд у Новом Саду.

13. ЗАВРШНЕ ОДРЕДБЕ

Члан 13.

На сва питања која нису уређена овим уговором примењиваће се одредбе Закона о облигационим односима и одредбе свих закона и подзаконских аката из области која је предмет овог уговора.

14. ПЕРИОД ВАЖЕЊА УГОВОРА

Члан 14.

Овај уговор се сматра закљученим када га потпишу овлашћена лица уговорних страна.

Уговор се закључује на одређено време, на период од једне године а почиње да се примењује **у случају континуитета уговора са тренутним снабдевачем од првог наредног очитавања бројила од стране Оператора дистрибутивног ситема, док у случају промене снабдевача уговор се примењује од тренутка успешно завршене процедуре промене снабдевача.**

Протеком времена на који је уговор закључен или утрошком расположивих средстава Купца, овај уговор престаје да важи, о чему ће Купац обавестити Снабдевача.

Купац може након закључења овог уговора, без спровођења поступка јавне набавке, повећати обим предмета Уговора у складу са чланом 160. ЗЈН.

Члан 15.

Купац и Снабдевач ће, након потписивања уговора, именовати лица која ће бити овлашћена за размену информација и предузимања потребних активности за извршавање овог уговора.

Члан 16.

Овај уговор је сачињен у три истоветна примерка, од којих се један доставља Снабдевачу, а два Купцу.

**За Снабдевача За Купца**

ДИРЕКТОР ДИРЕКТОР

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

*(потпис овлашћеног лица)* MSc Иван Радојичић